Thomas Malory
Thomas Malory' (* Warwickshire, Engleska, oko 1414. - † zatvor Newgate, City of London, 14. mart 1471.) bio je engleski književnik, poznat kao autor knjige Le Morte Darthur (Arthurova smrt), prvog proznog djela u Engleskoj o usponu i padu legendarnog Kralja Arthura i njegovih vitezova Okruglog stola..

Biografija 

Njegov identitet je i danas prilična nepoznanica, ni u 16. vijeku se nije znalo tko je on zapravo, i pored tadašnjih glasina da je  Velšanin. U kolofonu Le Morte Darthur sam autor sebe naziva Syr Thomas Maleore knyght (vitez), i kaže da je djelo završio devete godine vladavine Edwarda IV (odnosno između 4. marta 1469. - 3. marta 1470.) uz molbu da se moli za njegovo oslobođenje iz zatvora. Jedini poznati vitez u to vrijeme imena sličnog Maleorijevom bio je Thomas Malory iz mještasca Newbold Revell u parohiji Monah Kirby (današnje selo Hungerfield pored Rugbya u Warwickshiru). Taj Malory bio je u periodu između 1450. - 60. više puta zatvoran, ali nije dokumentirano da je bio u zatvoru oko 1470., kad je napisan kolofon.

Jedan vitez - Thomas Malorie (ili Malarie) bio je isključen iz četiri opće amnestije koje je Edward IV odobrio pobornicima Dinastije Lancaster 1468.i 1470. Upravo taj Malorie je možda bio Malory iz Newbold Revella, vjerojatni autor djela Le Morte Darthur.

Kasniji historičar William Dugdale u svom djelu Starine Warwickshira iz 1656., navodi da je Malory iz Newbold Revella služio u vojsci Richarda Beauchampa, Earla od Warwicka, u opsadi Calaisa (vjerojatno 1436., ali možda 1414.) i da je proglašen vitezom 1445. kao i to da je umro 14. marta 1471., te da je pokopan u franjevačkoj kapeli pored zatvora Newgate u londonskom Cityu u kom je zatvoren od 1460.

Malory je završio Le Morte Darthur oko 1470.; objavio ga je i odštampao William Caxton 1485. Jedini postojeći rukopis koji prethodi Caxtonovu izdanju nalazi se u londonskoj Britanskoj biblioteci. I Malory po uzoru na francuske priče koje su mu poslužile kao baza u svom djelu opisuje po kronološkom redu avanture vitezova 
Okruglog stola od rođenja Arthura. Ali se njegovo djelo od francuskih romantičnih verzija razlikuje  u naglasku na viteškom bratstvu, a ne dvorskim intrigama, ljubavi i konfliktu lojalnosti (zbog preljuba Lancelota i Guinevere) koji je nakraju uništio viteško jedinstvo.

Izvori

Vanjske veze 

 Sir Thomas Malory na portalu Encyclopædia Britannica 
 Malory, Sir Thomas na portalu Camelot Project 

Engleski pisci
Biografije, Engleska
Arturijanske legende